b'\n_START_ARTICLE_\nMerem\xc3\xa4e vallamaja\n_START_PARAGRAPH_\nMerem\xc3\xa4e vallamaja on hoone, kus asus endise Merem\xc3\xa4e vallavalitsuse kantselei._NEWLINE_Valla algusaastal asus kantselei perekond K\xc3\xa4rneri majapidamises P\xc3\xb5rste k\xc3\xbclas. Vallakeskuse asukoha ja nime \xc3\xbcmber toimunud vaidluste tulemusena otsustati ehitada vallamaja valla geograafilisse keskpunkti, Mihailova puustusele, ajalooliste V\xc3\xb5ru-Petseri ja Pankjavitsa-Kiirova-Orava-R\xc3\xa4pina teede ristumiskohta. Praegune vallamaja on teine selleks otstarbeks ehitatud hoone. Esimeses vallamajaks ehitatud hoones asub praegu Merem\xc3\xa4e noortekeskus. Uus vallamaja valmis 1032. aasta s\xc3\xbcgisel ja maja oli toona v\xc3\xa4gagi ruumikas, mida kiitsid ka selle aja ajakirjanikud._NEWLINE_31. jaanuaril 1929 allkrjastasid Merem\xc3\xa4e valla kodanik, Unkipa talu omanik Semen Prokofi p. P\xc3\xb5hja ja Efim Liivik Merem\xc3\xa4e vallakogukonna volinikuna Petseris avaliku notari Johan Piipi juures kinkelepingu, mille kohaselt Semen P\xc3\xb5hja annab oma kinnistust Merem\xc3\xa4e vallakogukonna k\xc3\xa4tte 0,575 ha suuruse hoonestamata maat\xc3\xbcki nime all \xe2\x80\x9cMerem\xc3\xa4e vallamaja\xe2\x80\x9d. Sellega oli vald omandanud vallamaja aluse maa\xc3\xbcksuse. Leiti projekteerija ja 6. m\xc3\xa4rtsil 1931 ilmunud Tehnika Ajakirjast v\xc3\xb5ime lugeda j\xc3\xa4rgmist: \xe2\x80\x9cteedeministeeriumis kinnitati Merem\xc3\xa4e uue vallamaja projekt, autoriks diplomeeritud insener Anatoli Rozanski\xe2\x80\x9d. Varsti p\xc3\xa4rast seda l\xc3\xa4ks ehituseks ja juba 14. septembril 1932 v\xc3\xb5is vallavanem oma ruumikas kabinetis rahakapi ust avada. Maja, suurusega 23\xc3\x9711,5 m, l\xc3\xa4ks maksma 12 015,42 krooni_NEWLINE_Vallamaja ehitati paljude kohalike inimeste abiga (nii ehitusmaterjali kui ka t\xc3\xb6\xc3\xb6j\xc3\xb5u n\xc3\xa4ol). Uue vallamaja sissep\xc3\xbchitsemine toimus 25. septembril 1932. \xc3\x9ches sellega t\xc3\xa4histati ka Merem\xc3\xa4e valla 10. s\xc3\xbcnnip\xc3\xa4eva.'